اینگیلتره روسیانین آورآوریل آییندان بری ایلک دفعه کیئوی (اوکراینانین پایتاختی) ووردوق‌دان سونرا اوکراینایا اوزاق منزیل‌لی راکت سیستم‌لری گؤنده‌ره‌جک.
ساوونما ناظیری بن والاس بیان ائدیب کی، اینگیلتره-نین اوکراینا-نین الینده‌کیلردن داها گئنیش منزیل‌لی دقیق ایداره اولونان راکتلر و اونلاری بوراخماق اوچون " M270 " چوخ‌لو فیرلاتما راکت سیستم‌لری گؤندره‌جک.
اینگیلتره‌-نین موباریزه‌سینده اوکراینانین یانیندا اولدوغونو و قهرمان قوشون‌لارا اؤز اؤلکه‌لرینی حاق‌سیز ایشغال‌لارا قارشی مدافعه ائتمک اوچون لازیم اولان مهم سلاح‌لاری تامین ائتدیگینی قئید ائدن اووللئس "روسیانین تاکتیک لری  دییشدیکجه، بیزیم اوکراینایا دستکیمیز ده دییشمه‌لی‌دیر" دئییب.
اینگیلتره‌لی ناظیر بیان ائدیب کی، چوخ سایلی فیرلاتما راکت سیستم‌لری روسیا قوه‌لری‌نین شهرلری داغیتماق اوچون آیری-سئچکی‌لیک ائتمه‌دن ایستیفاده ائتدیگی اوزاق منزیل‌لی توپ لاردان وحشیجه‌سینه ایستیفاده‌سیندن اوکراینانی داها یاخشی قوروماغا ایمکان وئره‌جک.
قئید ائدک کی، بوندان اول امریکا اوخشار سیستم‌لر گؤندرجگینی، روسیا پرزیدنتی ولادیمیر پوتین ایسه اوکراینادا یئنی هدف‌لری وورا‌جاق‌لارینی آچیقلامیشدی. بو آچیقلاما‌دان آز سونرا روسیا آوریل‌دن بری ایلک دفعه ژوئن آیی نین 5-ده اوکراینانین پایتاختی کیئوه ضربه ائندیریب.
روسیانین اوکراینایا هوجومو فوریه‌نین 24-ده باشلاییب و گوجلو مقاومت‌دن سونرا کیئو‌دن گئری چکیلن روسیا قوه‌لری دونباس بؤلگه‌سینی دقتده ساخلامیشدی.
